text: Ny akutbil i Rødding
  14 januar 2010 kl. 08.54
  I dag indvier Region Syddanmark en døgndækkende akutbil i Rødding. 
  Indvielsen er et led i Region Syddanmarks plan om at sende flere akutbiler og lægebiler på vejene. 
  Planen blev skudt i gang i september måned sidste år med flere indvielser af ambulanceberedskaber forskellige steder i regionen. 
  Oprustningen fortsætter nu ved, at der fra januar måned indsættes akutbiler i Grindsted og Rødding, mens der i Kolding oprettes en døgndækket lægebil med direkte tilknytning til sygehuset i Kolding. 
  En akutbil er bemandet med en paramediciner. Det er en specialuddannet redder. En lægebil er bemandet med speciallæger. 
  Ambulancen henter den syge og bringer hurtigt den syge til nærmeste relevante sygehus.
  